Odense Adresse-Contoirs Efterretninger, 1843-03-07
De nordiske Folkefærds Vandringer ere ligesom Nilens Vande, som til visse Tider befugte Ægyptens udtørrede Marker. Jeg har faaet Rusland overleveret som en Flod, jeg efterlader mine Efterkommere det som en Strøm; disse ville gjøre det til et Hav, der er bestemt til at befrugte det sygnende Europa - og dette Havs Bølger ville, trods alle de Dæmninger, som af svage Hænder sættes derimod, i Fylde strømme over, saafremt mine Efterkommere ville forstaae at styre deres Løb. Derfor efterlader jeg dem følgende Lærdomme, hvilke jeg anbefaler til deres Opmærksomhed og stadige Afbenyttelse: 1) at holde den russiske Nation paa bestandig Krigsfod, holde Soldaterne stadigt under Vaaben og i Aande; kun at lade den russiske Nation hvile, for at hæve Statens Finantser; at rekruttere Armeerne og vælge de rigtige Øieblik til Angreb, paa denne Maade at benytte Freden til Krigen og Krigen til Freden, saa at Rusland idelig kan forstørres og trives. 2) Ved alle mulige Midler at indkalde under Krigen Officerer og under Freden Lærde fra Europas dannede Nationer, saa at det russiske Folk kan nyde de andre Landes Fordeele uden at miste sine egne. 3) Ved enhver Leilighed at tage Deel i Europas Anliggender og Forviklinger, af hvad Art de end monne være, men i Særdeleshed at tage Deel i Tydsklands, fordi dette Land ligger os nærmest og interesserer os meest. 4) At frembringe Tvedragt i Polen ved bestandig at vedligeholde Skinsyge og Uroligheder, at vinde Magnaterne ved Guld, indvirke paa Rigsdagene, bestikke dem for at have Jndflydelse paa Valget af Kongerne; vinde og beskytte Tilhængere, intervenere saalænge med russiske Tropper indtil disse ved Leilighed kunne forblive i Landet. Naar Nabo magterne sætte sig til Modværge, da at berolige dem for Øieblikket, idet Man giver dem Andeel i Landet, indtil Man atter kan fratage dem hvad Man har givet dem. 5) At tage saameget som muligt fra Sverrig og at opmuntre det til Angreb, for at faae et Paaskud til at undertvinge det. J dette Øiemed at adskille Sverrig fra Danmark og at opvække gjensidig Skinsyge. 6) Altid at søge russiske Prindsers Gemalinder blandt tydske Prindsesser, for at mangfoldiggjøre Familicalliancerne, sammensmelte Jnteresserne og saaledes vinde Tydskland af sig selv for vor Sag, idet Man tillige formerer vor Jndflydelse. 7) Fremfor Alt at eftertragte Alliancen med Engelland for vor Handel, da dette Land meest behøver os for sin Marines Skyld og meest kan bidrage til at udvikle vor Flaade. At ombytte vort Tømmer og andre Produkter med Engellands Guld, at vedligeholde stadige Forbindelser mellem Engellands og vore Kjøbmænd og Matroser, hvorved vort Land vil uddannes for Handel og Skibsfart. 8) Uophørligt at stræbe efter at udvide sig imod Nord langs med Østersøen og imod Syd ved det sorte Hav. 9) Om muligt at nærme sig Constantinopel og Jndien. Hvo der kommer til at herske der, han bliver Verdens sande Behersker. Følgelig vedligeholde bestandige Krige saavel henimod Tyrkiet som henimod Persien, oprette Stapelpladser ved det sorte Hav, efterhaanden bemægtige sig dette saavelsom Østersøen, hvad der er dobbelt nødvendigt, hvis vor Plan skal lykkes, paaskynde Persiens Undergang og trænge frem ligge til den persiske Havbugt; om muligt i Sprien gjenoprette den gamle levantiske Handel og trænge frem til Ostindien, der er Verdens Handelsmagazin. Er vi eengang her, saa kunne vi undvære Engellands Guld. (Sluttes i næste No.)